CELEX: 52008PC0717
Language: fi
Date: 2008-10-30
Title: Ehdotus neuvoston asetus järjestelystä keskipitkän ajan rahoitustuen myöntämiseksi jäsenvaltioiden maksutaseille annetun asetuksen (EY) N:o 332/2002 muuttamisesta

Tärkeä oikeudellinen huomautus

|

52008PC0717

Ehdotus neuvoston asetus järjestelystä keskipitkän ajan rahoitustuen myöntämiseksi jäsenvaltioiden maksutaseille annetun asetuksen (EY) N:o 332/2002 muuttamisesta  /* KOM/2008/0717 lopull. - CNS 2008/0208 */  

	[pic] | EUROOPAN YHTEISÖJEN KOMISSIO |Bryssel 30.10.2008KOM(2008) 717 lopullinen2008/0208 (CNS)EhdotusNEUVOSTON ASETUSjärjestelystä keskipitkän ajan rahoitustuen myöntämiseksi jäsenvaltioiden maksutaseille annetun asetuksen (EY) N:o 332/2002 muuttamisesta(komission esittämä)PERUSTELUT1. Neuvoston asetuksessa (EY) N:o 332/2002 säädetään järjestelystä, jonka avulla voidaan myöntää keskipitkän ajan rahoitustukea jäsenvaltioiden maksutaseille ja joka korvaa aiemman, neuvoston asetuksella (ETY) N:o 1969/88 perustetun järjestelyn. Järjestelyllä pannaan täytäntöön perustamissopimuksen 119 artiklassa tarkoitettu mekanismi, jonka avulla yhteisö voi myöntää jäsenvaltiolle keskinäistä apua, ”jos jäsenvaltiolla on maksutasettaan koskevia vaikeuksia tai tällaiset vaikeudet uhkaavat sitä vakavasti joko sen kokonaismaksutaseen epätasapainon tai sen käytettävissä olevan valuutan laadun vuoksi”, edellyttäen ettei kyseinen jäsenvaltio kuulu euroalueeseen.2. Asetuksella (EY) N:o 332/2002 alennetaan asetuksessa (ETY) N:o 1969/88 säädetty myönnettävien lainojen enimmäismäärä 16 miljardista eurosta 12 miljardiin euroon. Alentamispäätös oli perusteltu, koska yhtenäisvaluutan käyttöönotto vähensi huomattavasti niiden jäsenvaltioiden määrää, jotka olisivat voineet käyttää järjestelyä (tuolloin euroalueen ulkopuolelle jäi vain kolme jäsenvaltiota). Asetuksen (EY) N:o 332/2002 johdanto-osan 8 kappaleessa todetaan, että tämä summa ”näyttää (…) ottavan huomioon myös Euroopan unionin tulevat laajentumiset”. Mainittu summa ei kuitenkaan olisi nykyisessä kansainvälisessä rahoitusympäristössä riittävä, jos useat jäsenvaltiot tarvitsisivat yhteisöltä huomattavaa keskipitkän ajan rahoitustukea. Siksi ehdotetaan, että enimmäismäärä nostetaan 25 miljardiin euroon. Näin Euroopan unioni voisi paljon paremmin vastata niihin tarpeisiin, joita euroalueen ulkopuolisissa jäsenvaltioissa saattaa ilmetä.3. Lisäksi ehdotetaan, että otetaan käyttöön erityinen menettely enimmäismäärän tarkistamiseksi kiireellisissä tapauksissa, sillä nykyisellä menettelyllä – joka edellyttää asetuksen (EY) N:o 332/2002 tarkistamista perustamissopimuksen 308 artiklassa määrättyä menettelyä käyttäen – ei voida reagoida tarvittavan nopeasti epätavallisen suuriin markkinahäiriöihin. Komission olisi voitava neuvoston valtuuttamana päättää enimmäismäärän tarkistamisesta saatuaan talous- ja rahoituskomitealta lausunnon tarkistamisen kiireellisyydestä ja uuden enimmäisrajan suuruudesta. Näin ollen tavanomaista enimmäismäärän tarkistusmenettelyä käytettäisiin ainoastaan, kun tarkistamisella ei ole kiire tai kun talous- ja rahoituskomitea vastustaa kiireellisen menettelyn käyttöä tai on eri mieltä uuden enimmäismäärän suuruudesta.2008/0208 (CNS)EhdotusNEUVOSTON ASETUSjärjestelystä keskipitkän ajan rahoitustuen myöntämiseksi jäsenvaltioiden maksutaseille annetun asetuksen (EY) N:o 332/2002 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 308 artiklan,ottaa huomioon ehdotuksen[1], jonka komissio esitti kuultuaan talous- ja rahoituskomiteaa,ottaa huomioon Euroopan parlamentin lausunnon[2],ottaa huomioon Euroopan keskuspankin lausunnon,sekä katsoo seuraavaa:(1) Koska euroalueen ulkopuolisia jäsenvaltioita on useita ja koska monet niistä saattavat tarvita yhteisön keskipitkän ajan rahoitustukea tämänhetkisen maailmanlaajuisen finanssikriisin vuoksi, asetuksessa (EY) N:o 332/2002 säädettyä jäsenvaltioille myönnettävien lainojen pääoman enimmäismäärää olisi nostettava huomattavasti.(2) Olisi säädettävä tilapäisestä menettelystä, jolla mainittua enimmäismäärää voidaan tarkistaa jatkossa, jotta yhteisö voi reagoida nopeammin rahoitusympäristön suuriin muutoksiin, jotka vaikuttavat jäsenvaltioiden mahdollisesti tarvitseman tuen kokonaismäärään.(3) Sen vuoksi asetusta (EY) N:o 332/2002 olisi muutettava,ON ANTANUT TÄMÄN ASETUKSEN:1 artiklaMuutetaan asetuksen (EY) N:o 332/2002 1 artikla seuraavasti:Korvataan 1 kohdan toinen alakohta seuraavasti:”Tämän järjestelyn nojalla jäsenvaltioille myönnettävien lainojen enimmäismäärä on periaatteessa 25 miljardia euroa.”.Lisätään 3 kohta seuraavasti:”Jos rahoitusympäristön vakava heikentyminen edellyttää kiireellistä yhteisön keskipitkän ajan rahoitusavun myöntämistä useille jäsenvaltioille, komissio voi päättää tarkistaa enimmäismäärää saatuaan talous- ja rahoituskomitealta lausunnon tarkistamisen kiireellisyydestä ja tarkistetun enimmäismäärän suuruudesta. Uusi enimmäismäärä tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .”.2 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä XX päivänä joulukuuta 2008.Neuvoston puolestaPuheenjohtaja [1] EUVL C […], […], s. […].[2] EUVL C […], […], s. […].